OBRAZLOŽENJE UZ PRIJEDLOG ODLUKE O OSNIVANJU DJEČJEG VRTIĆA RITA

Općina Krašić pokrenula je postupak osnivanja Dječjeg vrtića Rita kao javne ustanove za predškolski odgoj i obrazovanje te skrb o djeci rane i predškolske dobi.
Osnivanjem Dječjeg vrtića Rita stvaraju se organizacijski i pravni preduvjeti za obavljanje djelatnosti predškolskog odgoja i obrazovanja na području Općine Krašić, u skladu s važećim zakonskim propisima i Državnim pedagoškim standardom.
Prijedlogom Odluke uređuju se naziv, sjedište i djelatnost Dječjeg vrtića, njegova tijela i način upravljanja, sredstva potrebna za osnivanje i početak rada, međusobna prava i obveze Osnivača i Dječjeg vrtića te druga pitanja važna za osnivanje i rad ustanove. 
Donošenjem Odluke omogućit će se provedba daljnjih postupaka potrebnih za osnivanje, registraciju i početak rada Dječjeg vrtića Rita, nakon ispunjenja svih zakonom propisanih uvjeta.
Pozivaju se svi zainteresirani građani i druga zainteresirana javnost da tijekom trajanja savjetovanja dostave svoje prijedloge, primjedbe i mišljenja putem obrasca za sudjelovanje u savjetovanju.
Sve pristigle primjedbe razmotrit će se prije upućivanja konačnog prijedloga Odluke Općinskom vijeću Općine Krašić na donošenje.


